ועדת העבודה, הרווחה והבריאות, כנסת 16, פרוטוקול מספר 340, 2005-01-30 14:30

שאול יהלום: אנחנו פותחים את ישיבת העבודה, הרווחה והבריאות.

שאול יהלום: על סדר היום הכנה לקריאה שניה ושלישית של הצעת חוק מטעם הממשלה - הצעת חוק חופשה שנתית - תיקון מספר 9 תשס"ה-2004.

שאול יהלום: תציג את החוק נציגת משרד התמ"ת, עורכת-הדין נעה וגנר.

שאול יהלום: תתחילי בבקשה מאפס, להסביר במה זה מדובר.

נעה וגנר: היום חוק חופשה שנתית קובע ששנת עבודה היא שנה שמתחילה באפריל ומסתיימת במרץ בכל שנה.

נעה וגנר: לפי שנת העבודה הזאת מחושבים ימי החופשה שמגיעים לעובד.

נעה וגנר: זאת אומרת, ימי החופשה משולמים לעובד לפי שנת עבודה.

נעה וגנר: וגם הוותק שלו לפי שנות העבודה שהוא צבר אצל המעביד, משפיעים על מספר ימי החופשה שהוא זכאי לו.

נעה וגנר: אנחנו בעצם רוצים לעשות שינוי בשביל להתאים את שנת העבודה לפי חוק חופשה שנתית לשנת עבודה שמשמשת לענייני כספים, לעניין מיסוי, לשנת עבודה שמתחילה בינואר ומסתיימת בדצמבר.

נעה וגנר: הנושא הזה שינוי טכני בעיקר, הוא נועד להקל על המעבידים בעניין חישוב יתרות החופשה, בשביל לבדוק כמה חופשה נשארה לעובד ואיך לחשב את הדברים.

נעה וגנר: זה בעצם נועד להקל על המעבידים מבחינה זאת.

נעה וגנר: והמטרה שלנו בהצעת החוק הזאת היא לא לפגוע בזכויות העובדים.

נעה וגנר: בעצם לנסות לצמצם כמה שיותר את השינויים.

נעה וגנר: ההצעה מציעה ששנת העבודה, הגדרה של שנת העבודה, ההגדרה החדשה, היא תתחיל מינואר 2006 והיא תחול גם על החוק כמובן, אבל גם להסכמי עבודה, הסכמים קיבוציים, צווי הרחבה וגם על תקנות שינקו את הגדרת שנת עבודה מתוך ההגדרה שמצויה בחוק.

נעה וגנר: זאת אומרת, אם התקנות קבעו שבמקומות מסוכנים, ימי החופשה הם 22 לשנת עבודה לפי החוק, אז אותם 22 ימים יגיע לשנת עבודה שתתחיל בינואר ותסתיים בדצמבר.

נעה וגנר: זאת אומרת, השינוי יחול לכל אורך הקו.

נעה וגנר: זאת אומרת, כל מי שנעזר בהגדרה של שנת עבודה שקיימת בחוק חופשה שנתית, ההגדרה תשתנה בהתאם אצלו.

שאול יהלום: קודם כל שמתם לב ובדקתם שאף מגזר לא נפגע מזה?

נעה וגנר: לפי מה שאנחנו יודעים לא אמורים להיפגע מזה.

נעה וגנר: כיוון שאנחנו לא מתערבים בהסכמים.

נעה וגנר: הסכמים שקבעו שנת עבודה אחרת שמראש קבעו ששנת עבודה תתחיל בינואר ותסתיים בדצמבר.

נעה וגנר: או שקבעו איזשהו הסדר אחר לשנת עבודה - אנחנו לא מתערבים.

שאול יהלום: נניח מורים, שנת עבודה שלנו זה ב-1 לספטמבר, נכון?

נעה וגנר: אני לא יודעת מה ההגדרה של שנת עבודה אצל מורים.

נעה וגנר: אבל אני מניחה שאם קבועה להם שנת עבודה, ימי החופשה שלהם מחושבים אחרת.

נעה וגנר: זאת אומרת, אני מניחה שההגדרה שלהם.

נעה וגנר: אם שנת העבודה שלהם מתחילה בספטמבר, לא צמודה לשנת העבודה שקבועה בחוק, אז אנחנו ממילא לא משנים את שנת העבודה אצלם.

שאול יהלום: מה עם הוראות מעבר?

נעה וגנר: עכשיו הוראות המעבר הן באמת החלק העיקרי פה בחוק.

נעה וגנר: זאת אומרת, מבחינה ההגדרה, ההגדרה היא תחול.

נעה וגנר: אגב, ההגדרה תחול רק מינואר 2006, לכן חישוב שנות העבודה עד סוף מרץ 2005 יחושב רגיל.

נעה וגנר: זאת אומרת, שנות העבודה שהיו כבר בעבר הם לא יחושבו לפי ינואר עד דצמבר, אלא הם יחושבו לפי אפריל עד מרץ.

נעה וגנר: עכשיו הוראת המעבר היא באמת ההוראה היותר ארוכה פה בחוק.

נעה וגנר: מה שנוצרת לנו תקופת מעבר מאפריל 2005 ועד דצמבר 2006.

נעה וגנר: ותקופת המעבר הזאת היא תקופת מעבר בת תשעה חודשים.

נעה וגנר: כשאנחנו בעצם רוצים להבטיח שני דברים: אנחנו רוצים להבטיח שהעובד.

שאול יהלום: אפריל 2006 עד דצמבר 2006.

ג'ודי וסרמן: 1 לאפריל 2005 עד ינואר 2006, אז יחולו ההוראות החדשות.

נעה וגנר: עד 31 לדצמבר 2005.

ג'ודי וסרמן: עד ינואר 2006.

נעה וגנר: יש לנו תשעה חודשי מעבר.

נעה וגנר: אנחנו רוצים להבטיח שמבחינת העובד לא ייפגעו זכויותיו לחופשה, אבל גם מבחינת המעביד העובד לא יקבל בשנת עבודה כזאת מקוצרת בתקופה הזאת, לא יקבל יותר מהתקופה המגיעה לו באופן יחסי לשנת העבודה.

נעה וגנר: אנחנו גם רוצים להבטיח שהתקופה הזאת תחושב כשנת עבודה לצורך צבירת הוותק.

נעה וגנר: מבחינת זאת העובד זוכה למעין קיצור פז"מ מבחינה זאת.

נעה וגנר: אם עובד שהתחיל לעבוד באפריל 2004, אנחנו מדברים שבסוף דצמבר 2005 הוא כבר ימנה כביכול שתי שנות עבודה, למרות שהוא למעשה עבד רק שנה ותשעה חודשים בפועל.

נעה וגנר: כיוון שזאת תיחשב לשנת עבודה מקוצרת.

נעה וגנר: מבחינת ימי החופשה אנחנו ניסינו לערוך קיצור של ימי החופשה המגיעים, אותה רשימת ימי החופשה המגיעה לפי החוק, ערכנו בה קיצור של בעצם שלושה רבעים מימי החופשה הקבועים היום בחוק.

נעה וגנר: לעניין עובדים שעובדים לא בכל ימות השנה, יש הוראות מיוחדות בחוק חופשה שנתית וגם בהן עשינו התאמה של שלושה רבעים.

נעה וגנר: בחוק עבודת נוער עשינו התאמה, גם שם יש הוראות לגבי חופשה שנתית.

נעה וגנר: וביקשנו לקבוע, אנחנו מציעים לקבוע שאותה התאמה תחול גם לגבי הוראות שקבועות בהסכם קיבוצי בצו ההרחבה, בחוזה עבודה גם בתקנות לעניין אורך החופשה.

נעה וגנר: עוד פעם, ההגדרה "שנת עבודה" שקבועה פעם תואמת את ההגדרה שקבועה בחוק.

שאול יהלום: אני שואל אם הוזמנו ההסתדרות לכאן?

וילמה מאור: כן.

שאול יהלום: ומה, הם לא באו כי הם תומכים בחוק?

וילמה מאור: כן.

שאול יהלום: מי הוזמן?

שאול יהלום: ההסתדרות לא באה.

שאול יהלום: ג'ודי, לך יש הערות?

ג'ודי וסרמן: לא.

ג'ודי וסרמן: אם תתקבל הצעת החוק הזו, בעצם כל החוקים האחרים, ימי מחלה וכו', הכל כבר יהיה מינואר עד דצמבר, לא יישארו עוד ספיחים מאפריל עד סוף מרץ?

נעה וגנר: אני חושבת שאין ספיחים מהתחלה, זה תלוי בחודשי העבודה.

ג'ודי וסרמן: זה החוק האחרון שהוא לא מוסדר.

נעה וגנר: כן, אני חושבת.

וילמה מאור: אם אנשים שצוברים זכות שלהם לצבור מעל 65 ימים, לא ייפגעו?

נעה וגנר: הזכות לצבור היא לא, לכאורה בכך שמושלמת שנת עבודה היתה מוקדם, אז לכאורה הם צריכים לנצל את אותם הימים הנצברים, הם צריכים לנצל אותם כביכול יותר מהר.

נעה וגנר: אבל מצד שני, בתקופה החדשה הם צוברים רק שלושת רבעי מהתקופה הרגילה של שנת עבודה.

נעה וגנר: אז יש פה איזה שהיא מין התקזזות.

שאול יהלום: אנחנו מאשרים את החוק לקריאה שניה ושלישית.

שאול יהלום: תודה רבה.

שאול יהלום: הישיבה נעולה.